

[image: Kirjan “Olin sulle hyvä ja sä käytit sitä hyväksi” kansikuva]






Olisi pitänyt tietää, että mä olen hänelle liian hyvä










LUKU 1. En mä ole paha


Micke


Vihaan mun elämää. Vihaan itseäni. Vihaan minkälainen olen. Miksi en voi olla joku muu? Mitä pahaa olen tehnyt, että olen saanut tällaisen elämän itselleni? Tai, kyllähän minä itsekin tiedän, että olen tehnyt paljon pahaa. Olen ansainnut tämän kurjan olon.


Onneksi sataa kaatamalla vettä. Ainakaan kukaan ei voi nähdä kyyneleitäni. Mun kurkkua kuristaa. Mä haluaisin itkeä ääneen. Mä haluaisin huutaa. Haluaisin kertoa, että mulla on paha olla. Mulla on niin hiton paha olla. Miksi kukaan ei näe sitä? Miksi kukaan ei näe, että olen väsynyt? Mä en jaksa enää elää. Mun elämä on niin paskaa. Mä olen turha ihminen. Yksinkertaisesti olen hirveä.


En halua kenellekään mitään pahaa. En mä oikeasti ole paha. En, vaikka näytänkin siltä. Se on vaan mun ulkokuori. Mutta en halua oikeasti ketään satuttaa. Ei se koskaan ole ollut tarkoitukseni.


Olen kävelemässä kotiin. Kaislamäen samat talot tönöttävät paikoillaan. Miksi asun täällä? Hiton Kaislamäki. Näin perinteisesti sunnuntai aamupäivällä olen menossa kotiin tuntemattoman tytön luota. Olin päätynyt hänen luo eilen yöllä ja olihan meillä muistaakseni ihan hiton hauskaa, mutta mä olin myös aivan hiton kännissä. Yritin lähteä hiljaa pois talosta, mutta se ei tietenkään onnistunut vaan tyttö heräsi. Hän kysyi mihin olen menossa ja kylmänviileästi kerroin, että kotiin. Tyttö sitten sanoi, että oli olettanut, että jäisin pidemmäksi aikaa. Niinhän ne kaikki aina. Kaikki aina näkee minussa jotain enemmän, vaikka en ole. Tytöt haluavat musta jonkun unelmapoikaystävän. Ei musta ole sellaiseen. Mä aina tavalla tai toisella satutan niitä eikä ne ansaitse sellaista.


”Hei, onko sulla kaikki hyvin?” Kuulen lempeän äänen kysyvän. Edessäni seisoo poika, varmaan mun ikäinen. Tuo sateen kastelema poika näyttää kuin joltain enkeliltä. Kirkkaat, blondit hiukset näkyvät hänen mustan piponsa alta. Kaunis. Poika on kaunis. Hänen hymynsä on niin lempeä, niin sydämellinen.


”On. Kuinka niin?” Kysyn vähän tylynä. En voi sille mitään, että muiden seurassa mun huonoimmat puolet tulee esiin.


”Mietin vain, kun näytät vähän surulliselta”, poika sanoo hymyillen pienesti.


”Aha. Mulla on kaikki ihan hyvin”, totean ilkeästi.


”Okei, no hyvä juttu. Mä olen muuten Luukas”, poika, Luukas mikä lie, kertoo ojentaen kättänsä mulle.


”Kiva”, vastaan pyöräyttäen silmiäni jatkaen matkaani.


Juuri tätä tarkoitan. Mä olen kylmä. Mä olen välinpitämätön. Olen ilkeä. Käyttäydyn kuin idiootti. Mutta se on vain mun ulkokuori. En mä oikeasti ole tällainen. En näytä ikinä kenellekään oikeaa mua. Se pelottaa mua, ihan hitosti. En uskalla olla oma itseni. Eihän mulla olisi sen jälkeen ketään ympärillä. Jos ihmiset näkisi kuka oikeasti olen, niin ne varmaan juoksisivat karkuun. Ei täällä pärjää, jos on jotenkin erilainen. Ei kukaan mua kuitenkaan hyväksyisi. Enkä halua jäädä yksin.


Siksi olenkin suoraan sanottuna tällainen kusipää.


Poika kauniilla blondeilla hiuksilla ja lempeällä hymyllä kummittelee mielessäni. Luukas. Sehän kuulostaakin kuin joltain kreikkalaiselta jumalalta. Miksi hitossa ajattelen jotain tuntematonta poikaa? Pudistelen päätäni, jotta saisin työnnettyä kaikki omituiset ajatukset pois päästäni.


Valitettavasti se poika on pyörinyt päässäni jo muutaman päivän. En vain pääse hänestä yli. Kuka hän edes on? Ja mitä hän tekee täällä? Hän ei todellakaan ole Kaislamäeltä. Tunnen kaikki tämän pienen kylän asukkaat, eikä hän ole koskaan tullut mua vastaan. Ehkä hän on vasta muuttanut tänne? Tai on käymässä jonkun luona? En kyllä ymmärrä kuka hitto haluaisi tulla tänne vapaaehtoisesti. Mä ainakin muutan täältä saman tien, kun täytän kahdeksantoista.


Mä en tiedä miksi, mutta haluisin nähdä hänet uudestaan. Haluaisin kertoa hänelle mun nimen. Haluaisin olla ystävällinen enkä sellainen kylmä.


Se poika on liian kiltti sulle. Älä mene sen lähelle.


Ääni päässäni sanoo. Se on se, joka puhuu välillä viisaita. Ja se taitaa nyt olla oikeassa.


Mä tiedän, että hän on liian kiltti.


Sä kuitenkin vain satuttaisit sitäkin.


Mä tiedän.










LUKU 2. Luukas menee Kaislamäelle


Luukas


”Joo, äiti. Kyllä mulla on kaikki”, sanon rauhallisesti äidilleni, joka juoksee pää kolmantena jalkana etsien mulle tavaroita.


”Onko sulla riittävästi vaatteita? Entä sun maalaustarvikkeet? Sä kun et voi elää ilman niitä... Ja niin tietysti onhan sulla kumisaappaat? Ja-”


”Äiti, rauhoitu. Mä en ole menossa minnekään erämaahan. Kuopioon ajaa Kaislamäeltä vain tunti, enköhän mä pääse sinne, jos multa unohtuu jotain”, sanon lempeästi ottaen äitini olkapäistä kiinni, jotta hän tajuaisi rauhoittua.


”Aivan, joo. Sä olet oikeassa. Anteeksi, mä olen vain niin hermona”, äitini, nimeltään Katariina, huokaisee. Äiti on aina ollut todella ylisuojelevainen ja joskus se on hyväkin asia, mutta joskus se menee todella paljon yli. En mä siitä kuitenkaan jaksa sanoa mitään, koska tiedän, että äiti on sellainen vain, koska hän välittää musta eikä halua, että mulle käy mitään pahaa.


”Tiedän äiti, mutta mä olen jo kuusitoista. Kyllä mä osaan huolehtia itsestäni ja onhan mulla siellä Kaislamäellä mummi ja pappa”, muistutan äitiäni. Hän vain mutisee jotain, halaa mua todella pitkään ja sen jälkeen me vihdoin pääsemme lähtemään kohti asemaa.


Asemalla äiti halaa mua uudestaan ainakin kymmenen minuuttia putkeen ja mun täytyy suorastaan työntää hänet pois siinä vaiheessa, kun meinaan myöhästyä junasta. Toistan äidille niitä samoja mantroja kuten joo joo kyllä mä pärjään ja joo äiti, mulla on kaikki, jonka jälkeen kiiruhdan junaan.


Kun vihdoin löydän oikean paikan, laitan matkalaukkuni ylös tavaransäilytystilaan ja istun itse paikalleni. Kaivan kuulokkeet reppuni pohjalta ja alan selvittelemään niitä. Tämän takia vihaan nappikuulokkeita. Niitä saa aina olla selvittämässä. Ihan sama, vaikka kietoisin ne jonkun paketin ympärille, ne ovat silti hetken päästä takaisin yhtä solmussa.


Pistän rauhallista musiikkia soimaan ja tuijotan ikkunasta ulos ihan kuin olisin jossain musiikkivideossa. Tiedän, että en ole ainoa, joka tekee näin.


Kaislamäen tutut rakennukset alkavat näkyä. Ihanaa nähdä mummia ja pappaa pitkästä aikaa. En ole nähnyt heitä varmaan puoleen vuoteen, mutta mulla on niin paljon tekemistä Helsingissä. Mä olen tosiaan taidelukiossa ja se pitää hoitaa kunnialla ja se on muutenkin mun intohimo. Ja kyllä he ymmärtävät, että mulla menee koulu edellä. On aina mennyt ja tulee aina menemäänkin. Aloitin taidelukion viime syksynä, vuoden aikaisemmin kuin muut mun ikäiset. Mun kanssa samana vuonna syntyneet aloittaa vasta tänä syksynä. Helsingin taidelukion henkilökunta kiinnostui musta ja sain sinne stipendin ja sen takia aloitinkin aikaisemmin.


Mutta kuitenkin nyt aion tämän kesän viettää isovanhempieni luona, pitkästä aikaa.


Vapaa-ajan harrastukset vievät tietysti myös aikaa ja kavereitakin olisi kiva nähdä joskus. Mulla ei siis ole kauheasti ylimääräistä aikaa. Mutta ei se mua haittaa. Mä olen aina ollut sellainen ihminen, jonka täytyy koko ajan olla menossa, ja tekemistä täytyy riittää tai muuten tylsistyn. En oikein osaa vain olla paikallani.


Juna pysähtyy raiteelle kolme. Otan mun tavarat ja lähden kävelemään ovea kohti. Odotan, että kaikki muut menevät ensin. Tai, kaikki viisi ihmistä. Olen ystävällinen, jonka takia annan kaikkien muiden mennä ensin.


Raikas kesätuuli puhaltaa kasvoilleni, sillä sekunnilla, kun astun ulos junasta. Annan katseeni kiertää läpi pienen juna-aseman pihaa. Pian löydänkin isovanhempani vilkuttamassa minulle iloisesti. Hymy hiipii kasvoilleni ja vilkutan heille takaisin. Kävelen isovanhempieni luokse. Mummi antaa heti pitkän, lämpimän halauksen. Sen jälkeen pappa halaa mua pikaisesti.


”Ihana nähdä sua pitkästä aikaa”, mummi sanoo iloisesti.


”Ihana nähdä teitä”, vastaan hymyillen. Mummi alkaa heti kyselemään, että onko mulla nälkä, olenko varmasti syönyt tarpeeksi, miten mulla menee koulussa ja kaikkea muuta tavallista mitä se kysyy joka kerta, kun näemme.


”Entä, miten sinun parisuhde elämä? Joko sulla on poikaystävä?” Mummi kysyy ihan yhtäkkiä, mikä saa minut tietysti punastumaan ihan päästä varpaisiin. Mummi on kyllä niin symppis. Hän on aina ollut mulle kaikista läheisin. Vaikka äitikin on mulle todella tärkeä ja läheinen, olen silti kertonut kaikki asiat aina mummille ensin. Äiti osaa olla joskus todella ennakkoluuloinen ja se onkin se syy miksi kerroin mummille ensimmäisenä, että olen homo. Mummi totta kai oli tiennyt sen jo paljon aikaisemmin. Kun kysyin häneltä, että miten hitossa hän siitä tietää, hän vain vastasi, ”kyllä mummi huomaa tällaiset asiat.” Olin pelännyt, että mummikin tuomitsisi minut, mutta eihän se niin mennyt. Hän oli vain todella iloinen puolestani.


”Äh, ei mulla ole aikaa sellaiseen”, mutisen vähän levottomasti. Pappa ei ottanut lähellekään samalla tavalla asiaa vastaan kuin mummi. Pappa elää vieläkin jossain 70-luvulla missä homous on sairaus ja homot joutuvat helvettiin. Siksi en mielelläni puhu näistä asioista papan kuullen, vaikka olenkin ylpeä siitä mitä olen enkä häpeä sitä yhtään. En ehkä kuitenkaan halua hieroa asiaa papan naamaan.


”No, älä nyt viitsi Luukas. Aina parisuhteelle löytyy aikaa. Ei sun tarvitse olla yksin, kyllä säkin ansaitset onnen”, mummi sanoo lempeästi ja pörröttää mun hiuksia hellästi.


”Mä- öm, tai siis niin”, takertelen sanoissani enkä oikein tiedä mitä mun kannattaisi sanoa ilman, että pappa saa jonkun slaagin.


”Älä turhaan ujostele, kyllä mummi auttaa näissä asioissa. Ja älä välitä tuosta vanhasta ukonrähjästä, ei se mitään kuitenkaan uskaltaisi sanoa, ei ainakaan mun seurassa”, mummi sanoo pienesti nauraen. Nauran itsekin hieman ja nousen auton takapenkille. Vaikka pappa onkin jo päälle seitsemänkymmentä, hän pystyy silti vielä ajamaan autoa, vaikka mummi on kyllä sanonut, että hänen korttinsa pitäisi vain ottaa pois. En välttämättä halua edes tietää mitä hän tarkoittaa sillä tai miksi hän on sitä mieltä asiasta.


”Ei mulla vaan ole tullut ketään vastaan. Ja mulla on ihan kivaa yksinkin”, totean kohauttaen olkiani, vaikka tiedän, että mummi ei näe sitä. Olisihan se ihan kiva, jos olisi joku, jonka vierestä voisi herätä joka aamu ja jonka kanssa mulla olisi ihanan turvallinen olo, en mä sitä väitä, etteikö se olisi ihanaa, mutta ei mulla vaan ole tullut vastaan sitä oikeaa.


Mulla oli tämän vuoden alussa sellainen pieni säätö tai en tiedä voiko sitä edes sellaiseksi kutsua, kun me pussattiin vain kerran eikä edes nähty hirveän usein. Se oli yksi Anton. Hän oli ihan kiva, mutta en nähnyt meitä yhdessä. Me muutenkin vain tavallaan kasvettiin erilleen, jos niin edes voi sanoa. En mä tiedä, mutta se taisi olla mun kanssa samalla aaltopituudella eikä nähnyt meitä yhdessä.


”Eihän sulla mikään kiire olekaan. Sä olet vielä nuori. Kyllä sä ehdit vielä löytämään sen oikean”, mummi sanoo ja kääntyy katsomaan mua hymyillen.


Hymyilen hänelle takaisin ja katson sen jälkeen ikkunasta ulos.


Ehkä tästä kesästä ei tulekaan mikään maailman kamalin.


Ehkä mä selviänkin Kaislamäellä.










LUKU 3. Unelmien prinssi


Luukas


Lähdin hetki sitten kävelemään ulos. En jaksanut olla sisällä ja tylsistyä sinne kuoliaaksi.


Melkein heti, kun pääsin ulos, alkoi satamaan kaatamalla vettä, mutta ei mua haittaa. Mä pidän vesisateesta varsinkin alkukesällä. Se on ihan parasta. Mulle tulee jotenkin rauhallinen olo.


Ihan sama onko kesä, kevät, syksy vai talvi, käytän aina mun mustaa pipoa. Se ei ole hirveän paksu, joten sen kanssa ei tule kesäisinkään liian kuuma. Pyyhkäisen märät hiukset otsaltani pipon alle.


Nostan katseeni märästä maasta ja huomaan, että vastaani kävelee poika. Todella surullisen näköinen poika. Vaikka vettä sataakin kaatamalla, pystyn erottamaan kyynelvanat hänen poskiltaan. Poika on ihan elottoman näköinen. Silmät ovat väsyneet, elottomat, surulliset. Hän näyttää siltä kuin ei hymyilisi koskaan. Pelkkä tuska ympäröi häntä. Poika on silti kaunis. Hänen ruskeat hiuksensa ovat valuneina niskaan.


En voi vain kävellä pojan ohi sanomatta sanaakaan, joten pysähdyn hänen eteensä ja kysyn, ”Hei, onko sulla kaikki hyvin?”


Poika kääntää katseensa muhun ja katsoo tosi hämmentyneenä. Hän ei varmaan olettanut, että joku tuntematon poika puhuisi hänelle yhtäkkiä.


”On. Kuinka niin?” Poika kysyy todella tylysti, mutta niin vähän olin olettanutkin.


”Mietin vain, kun näytät vähän surulliselta”, hymyilen pienesti, mutta en liian säälivää hymyä, koska kukaan ei halua sääliä.


”Aha. Mulla on kaikki ihan hyvin”, poika toteaa tylysti.


”Okei, no hyvä juttu. Mä olen muuten Luukas”, kerron iloisesti. Ojennan kättäni pojalle, mutta hän ei ole aikeissakaan kertoa nimeään. Poika vastaa vain, ”kiva”, ja jatkaa matkaansa. En mä tiedä mitä oletin. Kai ajattelin, että hän kertoisi nimensä ja voisimme tutustua tai jotain. Olisi ihan kiva kuitenkin hengata jonkun kanssa kesällä kuin vain olla mummolassa. Tosin tuo poika taisi olla mun kanssa ihan eri maata. Ei meistä varmaa kuitenkaan olisi voinut tulla kavereita. Pitäisi varmaan etsiä sellaisia kavereita, joilla on samanlaisia kiinnostuksen kohteita kuin mulla.


Vaikka kuinka yritän olla miettimättä sitä poikaa, mä en vain pysty. Se jotenkin jäi vaivaamaan mun mieltä. Se katse porautui silmiini. Katse oli eloton. Siinä ei ollut ollenkaan iloa. Ei oikeastaan mitään. Mä en pystynyt näkemään sen silmistä mitään muuta kuin surua ja kärsimystä. Musta tuntui pahalta. Mä tiedän, että hänestä tuntui pahalta. Mä näin, että se on käynyt paljon läpi elämänsä aikana. Se poika on rikki, todella pahasti. Musta tuntuu, että sillä ei oikein ole ketään. Ei ketään, jolle voisi kertoa murheet.


Se poika, se on niin yksin. Mä näen sen. Kenenkään ei kuuluisi olla yksin. Vaikka se vaikutti kylmältä kuin jäävuori, silti mulla on sellainen olo, että haluaisin vain halata sitä niin kauan, että siitä tulisi lämmin. Sen kylmän katseen ja sen hiton ison muurin voi varmasti murtaa. Mä olen siitä ihan varma. Haluaisin suojella sitä tältä pahalta maailmalta.


Olen ollut niin ajatuksissani viimeiset puoli tuntia, etten edes tajunnut, että olen kävellyt automaattisesti takaisin mummolaan. Se pähkinänruskeat hiukset omaava surullinen poika pysyttelee mun ajatuksissa. Mä en voi ajatella mitään muuta. Miten yksi tuntematon poika voi saada ajatukseni näin sekaisin?


”Onko kaikki hyvin Luukas?” Havahdun mummini ääneen.


”Häh? On, kuinka niin?” Sanat pulpahtavat automaattisesti suustani.


”Lapsi rakas, sä näytät siltä kuin olisit nähnyt aaveen”, mummini naurahtaa, mutta silti hänen kasvoillaan on vakava ilme.


”Eiku siis... Olin vaan tosi ajatuksissani”, mumisen.


”Hetkinen... Sähän näytät siltä, että olisit rakastunut! Törmäsitkö sä jo nyt sun unelmien prinssiin?” Mummi kysyy innoissaan.


Niin, törmäsinkö mä?


”En mummi...” Mutisen hiljaa










LUKU 4. Näköalatornin rauha


Micke


”Niin siis kenen luokse sä päädyit eilen?” Viljami kysyy huvittuneena.


”Se oli joku Anna, Anni tai mikä lie, vittuako mä nyt enää sitä muistan. Joku blondi se oli”, totean kevyesti.


”Anni Jokinen?” Julius kysyy.


”Niin kai.”


”Micke, sehän on joku kolmetoistavuotias”, Julius tyrskähtää ja siinä samalla sylkäisen kaljat mun suusta. Kolmetoista?!


”Mitä vittua? Oikeasti?” Kysyn järkyttyneenä.


”Niin. Mun mielestä se menee syksynä yläasteelle”, Julius kertoo ja huomaan hänen pidättelevän nauruaan. Mä olen aika varma, että oksennan kohta.


”Mä panin jotain tyyliin ala-asteikäistä? Se oli varmana neitsyt!” Huudan.


”No toivottavasti olit edes hyvä sängyssä, niin se ainakin sai hyvän ekan kerran”, Tomas toteaa rennosti.


”Mä olen aina”, sanon itsevarmasti.


Kyllä mua edelleen oksettaa ajatus, että olin jonkun kolmetoistavuotiaan kanssa sängyssä. Mutta en mä koskaan mitään ikää kysele, annan vaan mennä. Eikä sekään kyllä kovin kiinnostuneelta näyttänyt. Se varmasti menee leuhkimaan kaikille sen kavereille jotain ”hei arvatkaa mitä, mä pääsin Micke Saaren kanssa sänkyyn!” Niin ne aina tekevät. Ihan kuin mun kanssa sänkyyn pääseminen olisi jokin lottovoitto. Ehkä se joillekin on.


Ilmoitan jätkille, että taidan lähteä kotiin. Mä en jaksa nyt kenenkään seuraa ja haluan olla vain yksin. Mua alkaa taas ahdistaa ja sydän sykkii kovemmin kuin yleensä. En halua näyttää jätkille kuinka heikko oikeasti olen. Mä olen se kovis, jolla ei ole tunteita. Ja siinä roolissa mä aionkin pysytellä.


En oikeasti halua mennä kotiin, joten menen mun lempipaikkaan, näköalatornille. Siellä ei yleensä hengaa ketään ja se on vähän niin kuin mun turvapaikka. Sinne menen yleensä rauhoittumaan ja selvittelemään ajatuksia. Näköalatornilla on niin rauhallista ja mulla on siellä aina sellainen tunne kuin mun sielu lepäisi. Se rauhoittuu siellä.


Näköalatornilla ei ole ketään, kuten ei yleensäkään. Ja niinhän vähän olin aavistanutkin. Istun hieman lahonneelle penkille. Mä oikeasti odotan, että milloin tämä koko paska romahtaa. Torni on monta vuotta vanha eikä sitä ole kunnostettu aikoihin. On varmaan riski hengata täällä, mutta ei mua kiinnosta. Suljen silmäni ja nautin rauhasta.


Yritän olla ajattelematta kaikkea, vaikka se onkin vaikeaa. Hengitän raskaasti sisään ja ulos. Miksi olen tällainen? Miksi en voi olla joku muu? Miksi mun täytyy olla tällainen seonnut teini? Kysymyksiä, joita kysyn itseltäni melkein päivittäin. Olisinko mä erilainen, jos olisin syntynyt eri perheeseen? Tai jos pienenä ei olisi käynyt niin kuin kävi? En vieläkään pysty puhumaan siitä ääneen, mutta ehkä joku päivä. Tapahtuneesta on jo monta vuotta, mutta se ahdistaa mua edelleen niin paljon. Jos mä yritänkin puhua siitä, tulen ahdistuneeksi ja todella vihaiseksi.


”Sori, saanko mä tulla tänne?” Säpsähdän ajatuksistani, jotka olivat menossa taas todella synkkään suuntaan. Tuttu mustan pipon omaava poika seisoo näköalatornin portaiden edessä miettien pitäisikö hänen lähteä takaisin alas.


”Tuu vaan”, joku saa mut sanomaan niin, vaikka en todellakaan kaipaa kenenkään seuraa juuri nyt. Poika kävelee ujosti penkille istumaan jättäen kuitenkin suuren hajuraon välillemme. Täällä ei yleensä käy ketään. Miten tuo poika, jonka nimeä en todellakaan muista, eksyi tänne?


”Mikä sun nimi olikaan?” Kysyn yllättäen itsenikin. Poika kääntyy katsomaan mua pieni hymy huulillaan.


”Luukas”, poika kertoo. Aivan, Luukas...


”Mä oon Michael. Kaikki käyttää nimeä Micke”, kerron jostain syystä. Muistan, että poika viimeksi kysyi nimeäni, mutta en vastannut hänelle mitään.


”Kiva nimi”, poika kertoo hymyillen. Tuhahdan hiljaa ja jatkan maisemien katsomista. Luukas ei sano enää mitään. Mun tekisi mieli kysyä siltä jotain ja jutella sille, mutta en kehtaa. Se olisi todella outoa.


Hetken päästä Luukas nousee penkiltä, katsoo mua hymyillen ja toteaa, ”Näkyillään, Michael.” Ja sitten hän kävelee pois.


Miksi mua ei ärsyttänyt, että hän kutsui mua nimellä Michael? Mä nimittäin vihaan sitä nimeä todella paljon.










LUKU 5. Mä en koskisi teihin edes maksusta


Micke


Nappaan viimeisen röökin askistani, laitan sen huulieni väliin ja sytytän syöpäkääryleen, jota ilman en pysty elämään. Tervetuloa syöpä, keuhkoahtauma ja kaikki muutkin sairaudet.


Vedän keuhkoni täyteen savua nauttien siitä tunteesta. Hermoni ovat olleet koko päivän aivan hiton kireällä ja musta tuntuu, etten ole tehnyt mitään muuta kuin polttanut röökiä. Tänään on taas yksi niistä päivistä, kun kaikki vituttaa ihan suunnattomasti.


Jätkät pyysivät mut ulos niin kuin melkein joka päivä, joten päätin jälleen mennä, koska en jaksanut enää sisälläkään olla. Mä olisin varmaan räjäyttänyt koko meidän talomme.


”Onko sulla kaikki ihan okei? Oot ihan vitun levoton”, Tomas toteaa hämmentyneenä.


Tuhahdan vastaukseksi, koska en jaksa sanoa mitään. Mä tiedän, että olen ihan vitun levoton, mutta en voi sille mitään, koska en ole edes varma miksi olen levoton. Mulla on vaan paska päivä.


”Mulla on paska päivä, ei muuta”, päätän kuitenkin vastata, koska en jaksaisi kuunnella jätkien jankutusta.


”Sulla on aina paska päivä”, Julius huomauttaa.


”Niin on muuten sullakin”, hymähdän.


”Totta sekin”, Julius vastaa.


Jätkät eivät onneksi enää kysele mitään. Siitä mä en kyllä ole yhtään yllättynyt, koska me emme yleensäkään kysele liikaa toisiltamme emmekä me ole sellaisia, jotka avautuisivat tunteista, elämästä tai jostain muusta sen kaltaisesta paskasta. Hyvä vain, koska en muutenkaan ole sellaista tyyppiä, että avautuisin mistään kenellekään. Eikä kyllä kukaan meistä. Se on ihan fakta.


OEBPS/images/cover.jpg





OEBPS/nav.xhtml




		Motto



		Sisällysluettelo



		LUKU 1. En mä ole paha

		Micke









		LUKU 2. Luukas menee Kaislamäelle

		Luukas









		LUKU 3. Unelmien prinssi

		Luukas









		LUKU 4. Näköalatornin rauha

		Micke









		LUKU 5. Mä en koskisi teihin edes

		Micke









		LUKU 6. Mustasukkaisuus

		Micke









		LUKU 7. Ei muistikuvia

		Micke









		LUKU 8. Mä olen ihan hiton väsynyt

		Luukas









		LUKU 9. Ihan hiton noloa

		Micke









		LUKU 10. Ei ihme, jos on tuollainen kusipää

		Micke









		LUKU 11. Ihan niin kuin elokuvissa

		Micke









		LUKU 12. Kännissä kuin käki

		Micke









		LUKU 13. Yllätys pilalla

		Luukas









		LUKU 14. Älä kerro kenellekään

		Micke









		LUKU 15. Sä olet mun idiootti

		Micke









		LUKU 16. Ehkä mä vähän tykkäänkin

		Luukas









		LUKU 17. Mulle riittää, että sä vain pitelet mua

		Micke









		LUKU 18. Sittenhän se on meidän molempien eka kerta

		Luukas









		LUKU 19. Hitto, mähän rakastan sua

		Micke









		LUKU 20. Mä en halua särkeä hänen sydäntä

		Micke









		LUKU 21. Romanttinen suuteluhetki ja kissavideoita

		Micke









		LUKU 22. Syötävän suloinen

		Luukas









		LUKU 23. Onko hyvät maisemat?

		Micke









		LUKU 24. Seura tekee kaltaisekseen

		Micke









		LUKU 25. Olin sulle hyvä ja sä käytit sitä hyväksi

		Micke



		Luukas



		Micke









		Valmistusmerkinnät









Page List





		5



		7



		8



		9



		10



		11



		12



		13



		14



		15



		16



		17



		18



		19



		20



		21



		22



		23



		24



		25



		26



		27



		28



		29



		30



		31



		32



		33



		34



		35



		36



		37



		38



		40



		41



		42



		43



		44



		45



		46



		47



		48



		49



		50



		51



		52



		53



		54



		55



		56



		57



		58



		59



		60



		61



		62



		63



		64



		65



		66



		67



		68



		69



		70



		71



		72



		73



		74



		75



		76



		77



		78



		79



		80



		81



		82



		83



		84



		85



		86



		87



		88



		89



		90



		91



		92



		93



		94



		95



		96



		97



		98



		99



		100



		101



		102



		103



		104



		105



		106



		107



		108



		109



		110



		111



		112



		113



		114



		115



		116



		117



		118



		119



		120



		121



		122



		123



		124



		125



		126



		127



		128



		129



		130



		131



		132



		133



		134



		135



		136



		137



		138



		139



		140



		141



		142



		143



		144



		145



		146



		147



		148



		149



		150



		151



		152



		153



		154



		155



		156



		157



		158



		159



		160



		161



		162



		163



		164



		165



		166



		167



		168



		169



		170



		171



		172



		173



		174



		175



		176



		177



		178



		179



		180



		181



		182



		183



		184



		185



		186



		187



		188



		189



		190



		191



		192



		193



		194



		195



		196



		197



		198



		199



		200



		201



		202



		203



		204



		205



		206



		207



		208



		209



		210



		211



		212



		213



		214



		215



		216



		217



		218



		219



		220



		221



		222



		223



		224



		225



		226



		227



		228



		229



		230



		231



		232



		233



		234



		235



		236



		237



		238



		239



		240



		241



		242



		243



		244



		245



		246



		247



		248



		249



		250



		251



		4











